cyanic-selkie/wikianc huggingface dataset:
Sisenand
Konge
For å oppnå kirkelig konformitet innkalte Sisenand det 8. desember 633 den fjerde synode i Toledo, som, sannsynligvis under ledelse av Isidor av Sevilla, utarbeidet sivile og kirkelige lover for det vestgotiske riket, blant annet om dødsstraff, ekskommunikasjon og fordømmelse til evig fortapelse for dem som skulle forsøke seg på å gå til opprør mot kongen.
Lignende straffer ble foreskrevet for dem som etter eget behag skulle ønske å dispensere fra denne straffebestemmelse.
Nematopogon metaxellus
Utbredelse
Den er utbredt over det meste av Europa, unntatt lengst i nord, østover til Ural og Kaukasus. I Norge er den bare funnet langs kysten av Østlandet og Sørlandet.
Sisenand
Konge
Imidlertid innrømmet ikke synoden noen kongelig tronarverett. Den neste kongen skulle velges av biskoper og magnater fra en av deres egne rekker.
Chintila ble valgt av biskopene til å etterfølge ham.
Referanser
Sisenand
Gunnar Andersen (artist)
Gunnar Andersen Solli (født 3. juni 1950 i Oslo, oppvokst i Haugesund) er en norsk sanger, revyartist, komponist og programleder.
På begynnelsen av 1970-årene var han aktiv i visemiljøet i Haugesund og i 1976 ga han ut debutplaten Andersens beste Vol. 1. I 1977 ble han med i vise- og revygruppen 3 Busserulls hvor han var medlem fram til 1990. Gjennom 1990-årene var han programleder for en rekke TV-show på TV 2, TV3 og TVNorge. I 2000 ga han ut sitt andre soloalbum, Meg og deg og Ola Flytt. Året etter gjenopplivet han sammen med to nye medlemmer 3 Busserulls som hadde vært inaktivt siden 1997. Gunnar Andersen er fremdeles aktiv med 3 Busserulls Show.
Eynan
Eynan (arabisk ´Ain Mallahah) er et arkeologisk funnsted og før-agrikulturell bosetting i dagens Israel, helt nord i landet nær grensen til Libanon og Syria. Stedet ligger i Libanonfjellene. Landsbyen hadde langvarig bosetting, steinhus, og betydelige rester av redskaper av såkalt Natufisk type. Stedet lå ved en innsjø den gangen.
man antar at bosettingen strakk seg fra 12000 f.Kr til 9600 f.Kr., det vil si forut for og gjennom hele kuldeperioden yngre dryas. Det særegne ved funnstedet er at det vitner om langvarig bofast bebyggelse, men ikke spor etter jordbruk. Det ble derimot høstet ville arter av terebint, korn, og mandeltrær.
Stedet er altså et av de tidlige eksempler på sanking av ville kornvekster, men uten at dette ennå utvikler seg til jordbruk, slik man så bl.a i Abu Hureyra etter yngre dryas. Leveviset baserte seg ellers på fiske og jakt på gaselle, hjort, rådyr, hare, skilpadde og krypdyr samt amfibier.
Den franske arkeologen Francois Valla har identifisert tre kulturlag på stedet innen Natufist epipaleolitikum. Første fase vitner om begravelser med ornamenter og kommunale, større hus som kan ha hatt rituell funksjon. Det er ikke tegn på sanking av vilt korn. I andre fase er husene mindre, og vi finner jordhuler som kan ha vært kornlagre eller lagre for andre matvarer. I tredje fase, trolig sammenfallende med den kaldeste periode av yngre dryas, ble stedet mindre og ble trolig fraflyttet helt mot slutten av kuldeperioden.
Sigval Bergesen d.e.
Berge Sigval Nathanael Bergesen (født 3. april 1863 i Farsund i Vest-Agder, død 4. desember 1956) var en norsk reder og stortingsrepresentant for Høyre. Bergesen var elev ved Kongsgaard skole i Stavanger.
Bergesen er best kjent som Sigval Bergesen d.e. og er far til Sigval Bergesen d.y. Han startet i 1887 rederi i Stavanger. Flåten hans vokste til å bli byens største. Han var stortingsrepresentant i perioden 1903–1909, og gjennom 20 år var han en ivrig forkjemper for Sørlandsbanen. Han var formann og medlem i en lang rekke styrer, representantskap og komitéer. Blant annet var han styreformann for Den Norske Amerikalinje 1929–1939. I 1922 gav han klokkespill til Domkirken i Stavanger.
Bergesen ble utnevnt til ridder av første klasse av St. Olavs Orden. Han ble også tildelt 7. juni-medaljen.
En statue av Sigvald Bergesen, laget av kunstneren Ottar Espeland, er plassert ved jernbanestasjonen i Stavanger. Bergesen fikk selv være med på avdukningen 7. juni 1953. Statuen er finansiert med innsamlede midler. Plasseringen ved endestasjonen til Sørlandsbanen var en takk for innsatsen med å få laget banen.
I Stavanger er Sigval Bergesen d.e. hedret med Consul Sigval Bergesens vei ved Hillevågsvatnet i Hillevåg bydel.
Rederiets skip
Ukomplett
31. august
31. august er den 243. dagen i året, 244. i skuddår. Det er 122 dager igjen av året.
Fødsler
Se flere som er født 31. august i Kategori:Fødsler 31. august.
Dødsfall
Se flere som døde 31. august i Kategori:Dødsfall 31. august.
Runhild Olsen
Runhild Olsen (født 19. november 1976, Reine i Lofoten) er en norsk skuespiller og vokalist bosatt på Nesodden.
Biografi
Runhild Olsen ble i 1996 tatt opp som skuespiller-aspirant i Lofoten Teater. Da teateret delte seg i to grener og det nye Teater NOR ble skapt, fortsatte hun som skuespiller og medeier i den nye friteatergruppen. I 1999 flyttet hun til Oslo for å jobbe freelance innen teater, film og musikk og hun har siden 2008 vært fast tilknyttet ensemble Fabula Rasa hvor hun er kjent fra forestillingene En Hemmelig Hage, (Basert på Den hemmelige hagen av Frances Hodgson Burnett) og Veras Vinduer.
Som vokalist blir hun ofte betegnet med røykfull fortellerstemme og sammen med musikkprodusent Thomas Hildebrand er hun gjestevokalist og co-låtskriver i bandet HILDEBRAND fra 2002. Hun har siden viet tid til sitt andre band Annonyme Melankolikere (AM), i tett samarbeide med scenekunstner Marius Kolbenstvedt.
Haslemoen flyplass
Haslemoen flyplass er en flyplass på Haslemoen i Våler kommune i Innlandet. Flyplassen ble bygget under andre verdenskrig og var en del av Haslemoen leir, som ble lagt ned i juli 2003. Den opprinnelige rullebanen i betong er nå delvis gjengrodd og ikke egnet for fly.
Runhild Olsen
Referanser
Video og lydspor
Haslemoen flyplass
Under graving på begynnelsen av 80-tallet, ble det oppdaget at flystripa var underminert med sprengstoff for raskt å kunne sprenges.
Det finnes en grasstripe ved siden av den gamle rullebanen. Denne brukes av Solungen Mikroflyklubb og er operativ for luftfart. Terskelen og midten av flystripa er markert med tønner, og det er en vindpølse i hver ende av banen.
Flyplassen ligger fint plassert mellom Starmoen flyplass i nord, og Kongsvinger flyplass (Gjølstad) i sør.
Det benyttes 123.5 MHz (Norsk Luftsportsforbund) på plassen. Overflyging og landing med PPR. Uvedkommende skal ikke oppholde seg på rullebanen da dette er til fare for landende og avtagende fly.
Eksterne lenker
Haslemoen på norskeflyplasser.no
Dyre Vaa
Dyre Vaa (født 19. januar 1903 i Kviteseid, død 11. mai 1980 i Rauland) var en norsk billedhugger.
Familieliv
Dyre Vaa vokste opp i Kviteseid. Faren, Tor Vaa, kom fra en av Vaa-gårdene på Rauland. Han nedstammet fra den gamle Dyre Vaa som var med i 30-årskrigen, og som det gikk så mange sagn om. Ett av dem er emne for Welhavens dikt Dyre Vaa. Det er mange kunstnere i slekta, og de fleste har slektsrøtter på garden Berge på Rauland, så også Dyre Vaa. Lyrikeren Aslaug Vaa var en eldre søster av Dyre. Forfatteren Tarjei Vesaas, søskenparet Aslaug og Dyre Vaa og komponisten Eivind Groven var tremenninger
I april 1927 giftet Dyre Vaa seg med Thora Lange Bojer, datter av forfatteren Johan Bojer. Thora Bojer hadde gått i samme klasse som Dyre Vaa ved Oslo katedralskole. De ble nære venner i Roma i 1923. Etter hvert fikk de seks barn. Thora Vaa var utdannet sykepleier og hadde faglig bakgrunn som kunsthistoriker. Hun ble etter hvert Dyres fremste kritiker, rådgiver og støttespiller. Hun var også hans hyppigst benyttede modell. Også barna er ofte brukt som modeller i hans kunst. Dyre Vaa flyttet med familien til Rauland tidlig i 1930-årene, da han skulle lage skulpturene til Ankerbrua i Oslo. Han skapte seg gode arbeidsmuligheter og eget atelier på sin eiendom på Sporanes ved Totak, der han flyttet inn i 1935. Her bodde han til sin død i 1980. Fra 1953 foretrakk familien ofte å bo i Asker om vintrene. Thora Vaa døde i 1999. Et av barna deres var sosiologen Mariken Vaa.
Kunstnerkarriere
Han studerte ved Statens håndverks- og kunstindustriskole under Torbjørn Alvsåker og ved Kunstakademiet under Wilhelm Rasmussen. Mens han studerte til billedhugger, bodde Dyre Vaa dels i Kviteseid og dels i Oslo. Under studiene ved Statens Kunstakademi, der han gikk en vinter, hadde han professor Gunnar Utsond som lærer. Utsond var kunstneren bak monumentet Helferd ved Sjømannsskolen i Oslo. Dyre Vaa foretok en lang rekke studiereiser i Europa, gjerne sammen med sin familie. Han hadde blant annet lange opphold i Italia, Frankrike og Spania.
Dyre Vaa viste sitt samfunnsengasjement ved ulike verv i kunstnerorganisasjoner, bl.a. som formann i Billedhoggerforeningen. Han var god skribent, hadde sterke meninger og tok gjerne del i kunstdebatten.
Bitdal betydde mye for Dyre Vaas liv som maler og kulturmenneske. Da Bitdalsvannet ble planlagt oppdemmet, reiste Dyre Vaa seg med all sin kraft mot vandaliseringen av denne naturperlen – men forgjeves. Jf. artikkelen Bitdal, ein ny industriskandale, 1962.
Dyre Vaa var bidragsyter til mange bøker, og skrev bl.a. boka om billedkunstneren Torleiv Stadskleiv, som kom ut på Aschehoug forlag i 1967.
Kunstverk
Det er usikkert hvor mange kunstverk Dyre Vaa har laget, ettersom noe er blitt ødelagt og noe forkastet av ham selv. Anslagsvis eksisterer i dag 250 skulpturer og byster, omkring 1 000 – 1 200 malerier, 31 litografier (de fleste trykket i 50–100 eksemplarer), og 1 koldnålsradering.
Dyre Vaa var en produktiv kunstner, og er bl.a. representert flere steder i Oslo. Svanefontenen i borggården til Oslo rådhus har være kalt byens vakreste skulptur. Bronseulvene på Ila hører også til hans mest karakteristiske og avholdte arbeider, likeså de fire bronseskulpturene med motiver fra norske folkeeventyr fra 1937 som pryder Ankerbrua nederst på Grünerløkka i Oslo. Skulpturene på Ankerbrua forestiller Peer Gynt, Veslefrikk med fela, Kari Trestakk og Kvitebjørn Kong Valemon. Ved studentbyen på Sogn i Oslo står en særpreget skulptur av Aasmund Olavsson Vinje, og ved Nationaltheatret finner vi hans monument over dikteren Ludvig Holberg, der dikteren er plassert mellom sine to komediefigurer Henrik og Pernille.
Dyre Vaa er også representert med arbeider på Domkirken i Trondheim, biskop Sigurd og St. Clemens. Til den siste brukte han dikteren Olav Aukrust som modell. På Stiklestad står Vaas monument over Olav den hellige, og i Skien finner vi hans statue av Henrik Ibsen. Han er og kunstneren bak Ivar Aasen-monumentet i Ørsta og Olav Aukrust-monumentet i Lom. «Sjøfartsmonumentet» i Bergen ble utformet av Vaa årene 1939—45 og avduket i 1950. Monumentet består av tolv mannsfigurer og relieffer i to høyder i bronse, på en stor firkantet sokkel i granitt.
Dyre Vaa kom etter hvert til å prege norsk skulpturmiljø ved siden av Gustav Vigeland (1869–1943). Arbeidene hans finnes blant annet i Nasjonalgalleriet, Riksgalleriet, Skien Billedgalleri, Trondhjems Kunstforening, Göteborgs Konstmuseum og andre steder i inn- og utland.
Fra 1930-årene viet Dyre Vaa mer av sin tid til maling. Han hentet mange av sine motiver i Bitdal i Rauland. Bitdal er en trang fjelldal inn mot Hardangervidda. Her bygget han en malerhytte, og med sitt spesiallagede staffeli som kunne spennes fast på ryggen, klatret han omkring i fjellene i nærheten. Mange av hans malerier fra dette området er malt fra ulike tidspunkter i døgnet og fra ulike årstider.
Dyre Vaa var opptatt av lys. Maleriene kan skifte karakter avhengig av lyssettingen og vinkelen man ser fra. Han hadde evne til å gripe sine motiver i riktig øyeblikk og på rett sted. Fargebruken kan være sterk, men alltid i samsvar med de farger naturen selv byr på. Fra 1940-årene laget Dyre Vaa også en rekke litografier.
Dyre Vaa-samlingane
I 1970-årene ga Dyre Vaa de fleste av gipsfigurene sine til Vinje kommune. Det ble etablert en stiftelse som skulle bygge opp en permanent utstilling i eget hus i Rauland, og Dyre Vaa-samlingane ble åpnet 20. juni 1981. Etter krav fra Distriktenes utbyggingsfond inneholder bygningen også et par verksteder for kunstnere. Det arrangeres kurs, konserter og andre tilstelninger her.
De store gipsfigurene som hadde vært saget opp for bronsestøping ble montert igjen, og etter Dyres ønske ble også bronsefigurer, malerier og litografier innlemmet i samlingen. Til samlingen hører dessuten tegninger, forstudier til skulpturer, artikler av Dyre Vaa, samt en rekke skisser og utkast. Her er også en samling av fotografier, presseklipp og annet.
Det er dertil etablert egne avdelinger for kommunens samling av arbeidene til Tor Vaa (skulpturer, malerier, litografier), samt tresnittsamlingen til Svallaug Svalastoga.
Dyre Vaa på Rauland Høgfjellshotell
Da Rauland Høgfjellshotell ble bygget i slutten av 1940-årene, oppsto det en god kontakt mellom Dyre Vaa og familien Lødøen, hotellets eiere som kom til å satse mye på Vaas kunst. Hotellet har gjennom en rekke år bygget opp en høyst severdig kunstsamling, der Dyre Vaa er rikt representert med malerier og litografier. Tilnærmet alle kunstverkene er tilgjengelig for publikum, i fellesområdene rundt lobby og spisesal, på konferanserom og på enkelte av hotellrommene. I svømmehallen er det plassert en bronseskulptur av Vaa. Hotellets kunstsamling viser spennvidden i Dyre Vaas billedkunst, fra den dristige farvebruk i maleriene til litografienes fine og følsomme strek i barneansiktene.
I tillegg til Dyre Vaa er sønnen Tor Vaa og Miling Svalastog representert med henholdsvis trerelieffer og billedvev. I likhet med Dyre Vaa har også disse sterke bånd til Rauland. Hotellets kunstsamling omfatter imidlertid også arbeider av en rekke andre kunstnere.
Litteratur om Dyre Vaa
Østvedt, Einar 1962, Dyre Vaa - telemarking og europeer''
Knut VI av Danmark
Knut VI av Danmark (født 1163, død 12. november 1202), konge av Danmark fra 1182 til 1202. Knut var sønn av Valdemar den store og Sofia av Minsk.
Allerede som syvåring ble Knut salvet og kronet som sin fars medkonge for å sikre at kongsmakten skulle bli i den samme kongsslekten. Etter at faren døde i 1182 ble den nittenårige Knut formelt konge. I virkeligheten er det biskop Absalon som regjerer på hans vegne.
Knut nektet å avlegge lenseed til den tyske keiser Frederik Barbarossa. I stedet lyktes det i 1185 å beseire hertug Bugislav, den slaviske hersker over Vendland (Pommern), som ble tvunget til å anerkjenne dansk overherredømme. Derfor kalles Knut ikke bare for «danenes konge», men også «venderes konge». Danmarks grense ble da flyttet til elven Elben. Selv om herredømmet over Pommern opphørte i 1225 fortsatte danske konger til og med Frederik IX av Danmark å titulere seg som «venderes konge».
I 1197 ledet Knut personlig et korstog til Estland. I 1177 giftet han seg med Gertrud, datter av hertug Henrik Løve av Sachsen og Bayern. Ekteskapet var barnløst. Den første landskapsloven, Skånske Lov, ble utstedt under Knut VI.
Knut døde i 1202. Hans personlige innflytelse over kongedømmet har blitt diskutert. Han har ofte blitt sett på som en lojal støttespiller til den sterke biskop Absalons politikk. Livet igjennom sto Knut i skyggen av Absalon og broren Valdemar Seier. Samtidens kilder har beskrevet ham som en sterkt religiøs og ærlig mann.
Laringa
Laringa er en slekt av sommerfugler som hører til gruppen Biblidinae i den store familien flikvinger (Nymphalidae). Disse sommerfuglene lever i Sørøst-Asia.
Utseende
Middelsstore, brune sommerfugler med flikete vinger. Hannene kan være metallisk blå på oversiden.
Levevis
Biblidinae er tropiske skogsinsekter.
Utbredelse
Slekten er utbredt fra India i vest til Borneo og Filippinene i øst.
Libanons bank
Libanons bank (fransk: Banque du Liban) er sentralbanken i Libanon. Denne må ikke forveksles med «Central Bank», som er en libanesisk bank.
Historie
For å normalisere økonomien i de okkuperte områdene besluttet England at Egypts valuta, Egyptisk pund skulle gjelde som valuta. Fra september 1919 erstattet franske tropper de engelske i Libanon, og siden det egyptiske pundet var knyttet til det engelske pundet, ble dette et problem for franskmennene, siden de måtte framskaffe store mengder Franske franc for å kjøpe egyptiske pund. I 1920 erklærte Frankrike Stor-Libanon, ved å ta områder fra Syria, nord og sør for Libanon. Tidligere samme år ga de Syria en nasjonal valuta; Syrisk pund, som var koblet til den franske francen med en kurs på 20 FF per 1 syrisk pund. Denne valutaen var gyldig fra 1. mai 1920, og ble utstedt av en nyetablert avdeling under Bank of Syria.
23. januar 1924 ble det gjort en avtale mellom Frankrike, Syria og Libanon, der Bank of Syria ble Bank of Syria and Great Lebanon. Samtidig ble det syriske pundet konvertert til Libanesisk-syrisk pund, med verdi 20 FF, og dermed også gyldig i Libanon. Banken skulle også yte rentefrie lån til myndighetene i Stor-Libanon og Syria.
Denne avtalen skulle gjelde i 15 år, til 1939, men i mellomtiden ble avtalens status endret. Frankrike og Libanon undertegnet i 1936 en vennskapsavtale, og som et resultat av denne avtalen avtalen fikk banken en ny 25-årsavtale fra 1937. Denne avtalen betød bl.a. at Libanesisk pund ble den eneste gyldige valutaen i Libanon (=20 FF). Fram til 1943 ble apparatet som kontrollerte Libanons utenrikshandel og valutasystem endret flere ganger, og for å skaffe seg bedre kontroll etablerte franske myndigheter et eget valutakontor under Bank of Syria and Lebanon. Her ble all kjøp og salg av valuta kontrollert.
Målsettinger og oppgaver
Libanons bank er en selvstendig juridisk enhet med økonomisk og administrativ selvstendighet. Sentralbanken har eksklusiv rett til å utstede landets valuta, og har en generell målsetting å sikre verdien av Libanons valuta for å sikre sosial og økonomisk utvikling. Sentralbankens hovedoppgaver er som følger: Sentralbanken kan bruke alle tillatte midler for å oppnå sitt mål om stabil valuta, særlig intervenering i valutamarkedet ved å kjøpe og selge utenlandsk valuta. Den kontrollerer bankenes utlån ved å endre utlånsrenten, ved valutakjøp og -salg i det åpne markedet, og ved å endre kravene til bankenes likviditetskrav og reservebeholdning. I tillegg regulerer sentralbanken banknæringen ved at de forvalter alle lisenser for å drive bank eller annen kredittinstitusjon i Libanon. Sentralbanken har et åpent samarbeid med regjeringen for å sikre konsistens mellom sentralbankens målsettinger og regjeringens målsettinger. Sentralbanken informerer regjeringen dersom de ser økonomiske faktorer som kan virke i strid med landets økonomiske mål, eller som kan påvirke økonomien eller valutaen negativt, og foreslår tiltak.
Sentralbanksjef
Sentralbanksjef pr august 2018 er Riad Toufic Salameh. Han har vært sentralbanksjef siden 1. august 1993, og er inne i sin fjerde 6-årsperiode. Han ble gjenvalgt i 1999, 2005 og 2011. Med seg har han fire visesentralbanksjefer.
Heythrop College
Heythrop College var et kollegium underlagt University of London. Det holdt til på Kensington Square i Kensington i London. Det tilbød grader i filosofi og teologi og det ble også drevet forskning innen relaterte områder. Frem til 1960-årene tok det bare imot jesuitter som studenter, men det ble åpent for andre også.
Det ble grunnlagt i 1614 av jesuitter i Leuven i Belgia, og flyttet i 1624 til Liège. I forbindelse med krigene etter den franske revolusjon flyttet det til England, som da igjen hadde åpnet for katolsk virksomhet i landet. Det var først delt i to avdelinger: Det ble undervist i filosofi ved Stonyhurst College i Lancashire og i teologi ved St. Beunos i det nordlige Wales.
I 1926 flyttet de to avdelingene sammen i Heythrop i Oxfordshire. De flyttet så til London i 1970, men beholdt navnet Heythrop. I 1971 ble det et kollegium ved University of London, og i 1993 flyttet det til sin bygning i Kensington. Kollegiet opphørte 31. januar 2019.
Biblioteket har en av Englands største samlinger av tidlige teologiske tekster, hvorav mange bind måtte oppbevares utenfor campus. Heythrop Journal ble gitt ut av kollegiet, og det drives et senter for kristen og interreligiøs dialog der.
Studenter ved presteseminaret Allen Hall hadde mulighet til å ta tilleggsutdannelse ved Heythrop College, hvilket medførte at flere norske katolske prester har deler av sin utdannelse derfra. Oslos biskop Bernt Ivar Eidsvig, som riktignok ikke studerte ved Allen Hall, har tatt lisensiatstudier der.
Odd Lovoll
Odd Sverre Lovoll (født 6. oktober 1934) er en norsk-amerikansk historiker og forfatter.
I 2011 ble han tildelt Fritt Ords honnør for sitt betydelige bidrag til historieskriving om det norske Amerika
I 2012 utgav han boka Norske aviser i Amerika hvor han beskrev pressehistorien til de 280 norskspråklige avisene i USA
Radisson Blu Hotel Bodø
Radisson Blu Hotel Bodø (tidligere Radisson SAS Bodø) er et hotell i Bodø under Radisson Hotels og en av byens høyeste bygninger med sine 13 etasjer.
Hotellet åpnet i 1971 og hadde en større renovering på midten av 1990-tallet. Det er byens største hotell og har konferansekapasitet på opptil 500 gjester. Bygget er eid av hotellinvestorgruppen Norgani som ønsker å utvide hotellet til 17 eller 18 etasjer.
Tulga
Tulga var vestgoternes konge i Spania fra 640 til 642, dersom hans far døde i desember 640 som noen kilder sier. Men noen kilder sier at hans styre begynte så tidlig som i 639 eller endte så tidlig som i 641. Han ble konge etter sin far, Chintila, i enda ett mislykket forsøk på å etablere en dynastisk kongemakt i Spania.
I 642 gjennomførte Chindasuinth, en gotisk krigsherre, et opprør. Han var allerede 79 år gammel. Han hadde hatt kommandoen ved grensen til baskerne. Han så kongemaktens svakhet og en konvensjon av adelsmenn (landeiende gotere) og folket (andre gotiske innbyggere) ved Pampalica (antagelig dagens Pampliega) utropte ham til konge uten støtte fra kirken.
Ifølge Sigibert av Gembloux, avsatte opprørerne Tulga i Toledo, barberte hodet hans og sendte ham i et kloster for å leve sine dager som munk (siden munker ikke kunne velges til tronen). Men St Ildefonso sier at opprøret mislyktes uten kirkens støtte og Chindasuinth etterfulgte Tulga først da han døde.
Mogwai
Stuart Braithwaite og Dominic Actchinson dannet bandet sammen med Martin Bulloch i 1995. De to første hadde da kjent hverandre noen år, og da de traff Bulloch som spilte trommer, dannet de et band. Bandet spilte noen konserter, før John Cummings ble med. De begynte så å spille inn platen Young Team. Med seg på denne innspillingen hadde de også Brendan O'Hare, kjent fra bandet Teenage Fanclub. Han ble aldri et fast medlem i bandet, og var bare med på denne platen. Barry Burns ble ikke med i bandet før de skulle spille inn den tredje platen, Come On And Die Young'.
Mogwai har blitt et av de mest innflytelsesrike og kjente postrock-bandene. De komponerer lange instrumentale gitarbaserte stykker i postrock-tradisjonen, vanligvis variasjoner over et enkelt tema, og de er kjent for dynamisk kontrast, melodiske bassriff, og sin særegne bruk av distortion og effektpedaler.
Stilen har blitt påvirket av band som The Dirty Three, Joy Division, The Jesus and Mary Chain, My Bloody Valentine, King Crimson, og postrock-pionerene Slint og Tortoise.
St. Paul menighet (Bergen)
St. Paul menighet er den katolske menigheten i Bergen. Den dekker også et stort område utenfor byen. Sognekirken er St. Paul kirke.
Menigheten ble opprettet av pater Christopher Holfeldt-Houen i 1857–1858, og fikk formelt status som menighet i 1870. Inntil 1867 hadde den sitt kapell i prestens leilighet på Kalmargjerdet. Så flyttet man over i ny prestebolig, hvor det var et provisorisk kapell på loftet som ble brukt inntil kirken sto ferdig i 1876.
Menigheten betjenes av augustinerkorherrene.
Chintila
Chintila (død 20. desember 639) var vestgoternes konge i Spania fra 636 til 639. Han etterfulgte Sisenand i en tid med svakhet og styrte til han døde.
Biografi
Han ble valgt og bekreftet av en konvensjon av biskoper og adelsmenn i henhold til det fjerde konsil i Toledo. Valget av ham forandret ingenting, og ustabilitet herjet. Han løste aldri de mange problemene som plaget hans tid, som krønikene fra den tiden forteller oss. Dette inkluderte opprør i Septimania og Galicia. I de tre årene hans styre varte, gav han biskopene vide fullmakter og de var de facto monarker, om ikke de jure.
Han dedikerte sin tid til konsilene, det femte konsilet i Toledo i juni 636 og det sjette konsil i Toledo i juni 638. De dekket mange emner og fastsatte mange nye regulativer. Kongen måtte velges blant adelsmennene, aldri en tonsurado (presteskapet), bønder eller utlendinger. De dikterte staffer for opprør og bestemte at eiendom som kongen skaffet seg på rettferdig vis ikke kunne konfiskeres av hans etterfølger. Til slutt forbød de ikke-katolikker innenfor rikets grenser, noe som medførte mange påtvungne konverteringer.
Chintila døde i 639 av naturlige årsaker og ble etterfulgt av Tulga.
Abdul Qadir Bajamal
Abdul Qadir Bajamal (Abd-al-Qadir Abd-al-Rahman Ba-Jammal) (født 18. februar 1946 i Sana, død 7. september 2020 i Dubai) var en jemenittisk politiker som var Jemens statsminister fra 31. mars 2001 til 7. april 2007.
Neve David
Neve David er et arkeologisk funnsted med svært tidlig bosetting av moderne mennesker på vestsiden av Karmelfjellet utenfor Haifa i dagens Israel. Det var bosatt ca. 15000-13000 f.Kr., det vil si i øvre paleolitikum (epipaleolitikum) samtigi med Ohalo II.
I dag ligger stedet 1 km fra kysten, men den gang var avstanden 6-10 kilometer. Stedet vitner om stadig mer permanent bosetting i den Natufiske teknologiperioden i Israel, men det er ikke spor etter jordbruk.
Stedet hadde et bebodd areal på 1 000 m², nesten tre ganger større enn det som var vanlig den gangen. Det er funnet to graver.
Humanøkologi
Humanøkologi er læren om menneskets økologi. Emnet er vanskelig å avgrense, og det brukes forskjellig av ulike forskergrupper og interesseorganisasjoner. I Norge driver Bastøy fengsel humanøkologisk.
Sølenstua flyplass
Sølenstua flyplass er en flyplass som ligger like ved riksvei 217 ved Sølenstua i Engerdal kommune i Innlandet. Flyplassen ligger ved kafeteriaen Sølenstua. Det er asfalt knappe 100 meter i hver ende for run up. Bilbensin fås på kortautomat ca. 300 meter fra skiltet "Flyparkering". Det er rikelig plass til parkering, og myk nok bakke til skruanker.
Radio 123,5 MHz
PPR 62459743 – 91768477
László Paskai
László Paskai (født 8. mai 1927 i Szeged, død 17. august 2015 i Esztergom, Ungarn ) var kardinal i den katolske kirke, tidligere primas av Ungarn og erkebiskop av Esztergom-Budapest.
Etter gymnasiet trådte han inn i fransiskanerordenen og studerte katolsk teologi i Gyöngyös og ved presteseminaret i Budapest. Han ble presteviet i 1951, og arbeidet som sjelesørger i bispedømmet Nagyvárad. I 1952 tok han doktorgraden i teologi ved universitetet i Budapest. Han virket som professor mellom 1955 og 1962, og arbeidet også som bibliotekar. Fra 1973 var han rektor ved presteseminaret.
Han ble bispeviet og utnevnt til apostolisk administrator for Veszprém bispedømme av pave Paul VI i 1978. Året etter ble han innsatt som biskop. I 1982 ble han koadjutor til erkebispedømmet Kalocsa, og i 1987 ble han utnevnt til erkebiskop av Esztergom-Budapest. Han tilhørte kardinalskollegiet siden 1988, med Santa Teresa al Corso d'Italia som tittelkirke.
Han var stemmeberettiget ved konklavet 2005.
Episkopalgenealogi
Hans episkopalgenealogi er:
Fylkesvei 7448
Fylkesvei 7448 går mellom Oppsal og Sørfinnset i Gildeskål kommune. Veien er 2,9 km lang.
Frem til 2019 hadde veien betegnelsen fylkesvei 477.
30. august
30. august er den 242. dagen i året, 243. i skuddår. Det er 123 dager igjen av året.
Fødsler
Se flere som er født 30. august i Kategori:Fødsler 30. august.
Dødsfall
Se flere som døde 30. august i Kategori:Dødsfall 30. august.
Sørgattet
Sørgattet er et 10 km langt og 2 km bredt sund helt i nordvest på Spitsbergen, Svalbard. Det forbinder Danskøya med Reuschhalvøya, og samtidig forbinder sundet Magdalenefjorden i sørvest med Smeerenburgfjorden i nordøst. Den skjærer seg inn fra vest langt nordvest i Albert I Land, 65 km nord for Ny-Ålesund. Midt i sundet ligger Moseøya med Moseøya fuglereservat, og på nordkysten (sør på Danskøya) ligger Skorpa fuglereservat.
Fjordsidene utgjøres i sør av Reuschhalvøya med bratte klipper opp til 739 meters høyde like ved fjorden. Danskøya i nord er mindre kupert. Fjorden har vakker natur, men har ikke isbreer ned til havet. Sundet er mye trafikkert av cruisetrafikk i denne delen av Svalbard.
Området ligger i Nordvest-Spitsbergen nasjonalpark.
Dahshur
Dahshur (arabisk: ) er et gravsted i Egypt. Stedet er en kongelig nekropol fra oldtidens Egypt, og befinner seg i ørkenen på Nilens vestbredde like sør for Saqqara, omtrent 40 km sør for Kairo. Området er mest kjent for pyramider, blant dem to av Egypts best bevarte; Den røde pyramide og Den bøyde pyramide. Rester av Den svarte pyramide og Den hvite pyramide finnes også her.
Pyramidefeltene i tilknytning til oldtidsbyen Memfis, blant dem Dahshur, ble i 1979 oppført på UNESCOs verdensarvliste. Andre felt i området som også hører til denne oppføringen er pyramidekomplekset ved Giza, Saqqara, Abu Rawash og Abusir.
Nematopogon swammerdamellus
Nematopogon swammerdamellus er en sommerfugl som tilhører familien svepemøll (Adelidae). Den er vanlig i hele Norge bortsett fra deler av Finnmark. Arten er oppkalt etter den nederlandske naturviteren Jan Swammerdam.
Utseende
En middelsstor (vingespenn 17 – 21 mm), brungul møll med lange antenner. Den er den største av Nematopogon-artene som forekommer i Norge, og kan ellers kjennes på at forvingen er nokså markert trekantet (mer avrundet hos de andre artene). Dessuten begynner den å fly tidligere på våren enn de andre artene i slekten. Man må likevel ofte undersøke kjønnsorganene for å bestemme arten med sikkerhet. Antennene er trådformede, gulaktige, omtrent to og en halv gang så lange som forvingen hos hannen og omtrent 1,8 ganger så lange hos hunnen. Hodet, forkroppen og forvingen er okergule. Forvingen er forholdsvis bred og har markert spiss og bakhjørne, slik at den blir tydelig trekantet. Vingefrynsene er gulaktige, blekere enn vingen. Bakvingen er grå med blekgrå vingefrynser. Spissen kan være litt brunlig.
Levevis
Denne møllen lever i skog (gjerne litt åpen løv- og blandingsskog) og hager. Hunnene legger egg på ulike løvtrær. Man tror at larven i det første larvestadiet minerer i bladene, før den slipper seg ned på bakken og lever av nedfalne blader som vanlig for denne slekten, men dette er usikkert. Den utvokste larven lever i en hylse av døde blader. De voksne sommerfuglene flyr fra slutten av april til juni.
Nematopogon robertellus
Nematopogon robertellus er en sommerfugl som tilhører familien svepemøll (Adelidae). Den er funnet nord til Nordland i Norge.
Utseende
En middelsstor (vingespenn 13 – 16 mm), brungrå møll med lange antenner. Den er nokså lett å kjenne på de mørke vingene, som har tydelig nettmønster like til roten og på at hodet ikke er gult. Antennen er trådformet og hvit, hos hannen rundt tre ganger så lang som forvingen, hos hunnen omtrent dobbelt så lang. Hodet er brunlig, kroppen og forvingen brunliog grå. Forvingen har tydelige nettmønster på hele vingeoverflaten, dette er det beste kjennetegnet på arten. Det er dessuten en diffus, lys flekk ved bakhjørnet. Vingefrynsene og bakvingen er ganske mørkt grå. Larven er hvit, litt gul- eller rødaktig.
Levevis
Arten lever i skoger med innslag av gran, kanskje helst blandingsskog. De voksne sommerfuglene flyr fra slutten av mai til slutten av juli. Larvens utvikling er ikke godt kjent, den den lever i en hylse laget av bladstykker.
Utbredelse
den er utbredt i mesteparten av Europa og videre østover til Japan og Øst-Sibir. I Norge ser den ut til stort sett å følge granas naturlige utbredelse, den finnes derfor ikke på Vestlandet eller nord for Nordland.
Rosenkavaleren
Rosenkavaleren (orig. Der Rosenkavalier) er en komisk opera i tre akter, som ble uroppført 26. januar 1911 i Semperoper i Dresden. Musikken er skrevet av Richard Strauss og librettoen av Hugo von Hofmannsthal.
Handlingen finner sted i et aristokratisk miljø i Wien omkring 1740, i keiserinne Maria Theresias tidlige regjeringsår. Hovedpersonene er den unge adelige Octavian, den unge, nyrike Sophie, hennes far, Herr von Faninal og Sophies brudgom Baron Ochs auf Lerchenau og Feldmarschallin Maria Theresa («Resi») Fürstin Werdenberg.
Knut (isbjørn)
Knut var en isbjørn født i fangenskap i Zoologischer Garten Berlin den 5. desember 2006. Moren Tosca støtte ham fra seg etter fødselen, og tvillingbroren hans døde fire dager gammel. Knut ble oppfostret av dyrepasseren Thomas Dörflein, som døde i september 2008 av blodpropp, bare 44 år gammel.
Knut var den første isbjørnungen på 33 år som overlevde babystadiet i Berlins dyrehage. Han ble sentrum for en enorm internasjonal oppmerksomhet, og det oppsto også kontroverser rundt hans eksistens. Som følge av oppmerksomheten, ofte kalt «Knutmania», ble det laget mange leker, DVD-er og bøker om Knut, som var hovedansvarlig for at besøkstallet ved dyrehagen i Berlin økte med omtrent 30% i 2007. 3. januar 2008 ble det også kjent at det skal lages en film om Knut. I juni 2007 veide han 36 kilo. Ved årsskiftet 2007/8 var vekten økt til 108 kilo, og publikum sviktet ham nå da han ikke lenger var like søt.
Knut ble funnet død i sin innhengning i Berlin Zoo 19. mars 2011.
CakePHP
CakePHP er et open source-webapplikasjonsrammeverk skrevet i PHP. Det er modellert etter Ruby on Rails prinsipper.
Frederick J. Stephens
Frederick John Stephens (født 16. mars 1945) er en forfatter av flere bøker om blankvåpen og militaria, hovedsakelig ifra den andre verdenskrig, som benyttes som referanser av samlere av militærutstyr.
Familiebakgrunn
På morssiden er familien av irsk og skotsk avstamning, og farssiden er av engelsk og flamsk opprinnelse. Det er mest sannsynlig at «Stephens»-andelen av familien kom til England i løpet av forfølgelsen av hugenottene rundt 1580. Mange folk fra Nederlandene flyktet til England i løpet av denne perioden, og de fleste bosatte seg i Lancashire hvor de etablerte en bomullsindustri.
Under den andre verdenskrig var familien engasjert i krigsproduksjon, noe som fortsatte også etter krigen, også med produksjon av industriovner og annet industriutstyr som var viktig for gjenoppbygging av landet etter krigen. Mye av dette skjedde i Clydenbank-området i Glasgow som var blitt vesentlig ødelagt av tysk bombing og gjenoppbygging var prioritert.
Utdannelse og arbeid
På tidlig 1950-tallet flyttet familien Stephens tilbake til Manchester, farens hjemsted, fra Glasgow som var morens hjemsted. Frederick John var enebarn. Etter ungdomsskolen fikk han en lærlingplass hos trykkeriet F. Collins and Co i Bury, et lite tettsted nord for Manchester. Han kom til bli arbeidende resten av livet innenfor trykkeri og forlagsbransjen, på alle nivåer.
Interesser
Han hadde tidlig interesse på å samle på ting, og siden barndommen samlet han på gjenstander ifra det tredje rike. Da han jobbet med trykking og utgivelser av bøker falt det naturlig for ham å skrive en bok om det tredje rikes blankvåpen. Det var dette som gjorde at han senere publiserte flere framtidige bøker. Hans første bok, A guide to Nazi daggers, swords and bayonets, ble utgitt på privat forlag i 1965.
Hald (bygning)
Hald er en bygning beliggende i Halseveien 37, Mandal i Agder.
Bygningen er bestående av et midtre bygg og to fløyer. Midtre bygg er opprinnelig et hus fra ca. 1795 oppført i Eikvåg utenfor Farsund (Krohns hus). Det ble rundt 1897 flyttet til Mandal av Jens Bugge. De to fløyene er også flyttet til den nåværende plassering fra andre steder. Den vestre fløy var opprinnelig et eldre hus i bydelen Malmö i Mandal. Den østre fløy var et eldre hus i Kleven i Mandal, bygget omkring 1750.
Hald er rikt utsmykket. Hovedinngangen i midtre bygg har en dør i senrokokkostil. I venstre fløy finnes et vakkert utskåret og dekorert tak i renessansestil med 42 utskårne hoder. Hodene er alle forskjellige og symboliserer bla. sorg, glede, mismot og fortvilelse. Også østre fløy har en vakker inngangsdør i rokokkostil, en flott utsmykket forhall og den severdige «blåsalen».
I 1939 kjøpte Halse og Harkmark kommune stedet. Fra 1946 og til 1986 var Hald eid av Den norske Santalmisjon for deretter å gå over i privat eie. I 1988 kjøpte Norges Kristelige Student- og Skoleungdomslag stedet. Idag har skolen Hald Internasjonale Senter lokaler her. Om sommeren brukes stedet som pensjonat i regi av Hald pensjonat og konferansesenter.
Paracetamol
Paracetamol (eller acetaminophen) er et smerte- og febernedsettende legemiddel som, dersom det brukes i 15 dager eller mer per måned i minst tre måneder, kan gi medikamentoverforbrukshodepine. En bør vise forsiktighet ved bruk av store doser, som kan gi varige leverskader. Ved nedsatt leverfunksjon kan toleransen for paracetamol være nedsatt, og moderat til høyt alkoholforbruk kan gi økt fare for paracetamolforgiftning.
Bruk
Paracetamol sammen med kodein eller morfin gir en synergistisk smertestillende effekt, og denne kombinasjonen gis ofte ved sterkere smerter enn paracetamol alene kan kontrollere, for eksempel etter kirurgiske inngrep eller ved kreft.
Graviditet
Nyere forskning viser at paracetamol muligens kan være hormonforstyrrende. Legemiddelverket mener at en kan bruke legemidlet som febernedsettende eller smertestillende middel, men i en så kort periode som mulig. Gravide bør, om de trenger behandling ut over en uke, konsultere lege.
«Grevinnen»
«Grevinnen» er et sjørøverskip i Terje Formoes fortellinger om sjørøveren Kaptein Sabeltann. Skipet tilhører rollefigurene Greven av Gral og Sibylla, Grevinnen av Gral.
Paracetamol
Preparatnavn i Norge
I Norge markedsføres paracetamol under forskjellige navn, med en rekke forskjellige fremstillingsformer av legemiddelet. Vanligvis selges paracetamol og tilsvarende preparater reseptfritt i pakninger på 20 tabletter.
«Grevinnen»
En stor modell av skuta seiler i Kaptein Sabeltanns verden i Kristiansand Dyrepark, hvor den også møter på skuta til Kaptein Sabeltann, «Den sorte dame».
Paracetamol
Astma, eksem og allergiske bihuleproblemer
Ifølge en internasjonal studie publisert i Lancet, skal regelmessig bruk av paracetamol hos barn tredoble risikoen for astma, eksem og allergiske bihuleproblemer. Hvis barnet bruker legemiddelet én eller flere ganger i måneden, skal risikoen øke med hele 300 %. Resultatene var like for både jenter og gutter. Risikoen for å få astma øker ifølge undersøkelsen med 46 % dersom et barn får paracetamol i løpet av sitt første leveår.
«Grevinnen»
Skuta het tidligere «Klara», og var skuta til Thorbjørn Egners sjørøverskikkelse Kaptein Sorte Bill. Den ble bygget og designet på Risør Trebåtbyggeri til tegningene av Egner. Til den nye versjonen av den musikalske barne- og familieforestillingen Kaptein Sabeltann og den forheksede øya, som skulle uroppføres i 2007, ble det bestemt at Greven av Gral skulle ha en skute. Istedenfor å bygge en ny, ble «Klara» ombygd til «Grevinnen».
Risør Trebåtbyggeri har også bygget «Den sorte dame».
Paracetamol
Astma, eksem og allergiske bihuleproblemer
Denne studien er blitt kritisert i ettertid. Aftenposten laget en oppfølgning på saken der svenske forskere «slaktet» studien.
Forgiftning
Paracetamolforgiftning, også kjent som acetaminophenforgiftning, skyldes overdreven bruk av medisinering paracetamol (acetaminophen). De fleste har få eller ikke-spesifikke symptomer i de første 24 timene etter overdose. Dette kan omfatte trøtt, magesmerte eller kvalme. Dette blir vanligvis etterfulgt av et par dager uten symptomer hvoretter gulaktig hud, blodpropper og forvirring oppstår som følge av leversvikt. Ekstra komplikasjoner kan inkludere nyrefeil, pankreatitt, lavt blodsukker og melkesyreoseose. Hvis døden ikke oppstår, har folk en tendens til å komme seg helt over et par uker. Uten behandling vil enkelte saker løse mens andre vil resultere i døden.
Parasetamolforgiftning kan forekomme ved et uhell som følge av en som prøver a ta sitt eget liv. Risikofaktorer for toksisitet inkluderer alkoholisme, underernæring og bruk av visse andre medisiner. Leverskade skyldes ikke selve paracetamol, men fra en av dets metabolitter, N-acetyl-p-benzoquinonimin (NAPQI). NAPQI reduserer leverens glutation og skader direkte celler i leveren. Diagnosen er basert på blodnivået av paracetamol ved bestemte tider etter at legemidlet ble tatt. Disse verdiene er ofte plottet på Rumack-Matthew-nomogrammet for å bestemme nivået på bekymring. Behandlingen kan omfatte aktivert trekull hvis personen presenterer kort tid etter overdosen. Forsøk på å tvinge personen til å kaste opp anbefales ikke. Hvis det er potensial for toksisitet, anbefales antidotacetylcystein. Legemidlet er vanligvis gitt i minst 24 timer. Psykiatrisk omsorg kan kreves etter utvinning. En levertransplantasjon kan være nødvendig hvis skade på leveren blir alvorlig. Behovet for transplantasjon er ofte basert på lavt blod pH, høyt blod laktat, dårlig blodpropp eller betydelig hepatisk encefalopati. Med tidlig behandling er leversvikt sjeldne. Døden oppstår i ca. 0,1 % av tilfellene. Paracetamolforgiftning ble først beskrevet på 1960-tallet. Forgiftningshastigheter varierer vesentlig mellom verdens regioner. I USA oppstår mer enn 100 000 tilfeller i året. I Storbritannia er det legemidlet som er ansvarlig for det største antallet overdoser. Unge barn er mest berørt. I USA og Storbritannia er paracetamol den vanligste årsaken til akutt leversvikt.
Fylkesvei 7440
Fylkesvei 7440 går mellom Åsen og Kumra i Gildeskål kommune.
Frem til 2019 hadde veien betegnelsen fylkesvei 473.
Julie Zogg
Julie Zogg (født 1. oktober 1992) er en sveitsisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en kvartfinale i parallellslalåm.
Under Vinter-OL 2022 i Beijing, ble hun utslått i åttendedelsfinalen.
Radisson Blu Scandinavia Hotell
Radisson Blu Scandinavia Hotel, også kjent under det uformelle navnet SAS-hotellet, er et hotell som ligger like øst for Slottsparken i Oslo, ved Holbergs plass. Hotellet stod ferdig i 1975, på området til der Aars og Voss' skole lå tidligere. Det er med sine 67 meter Oslos tredje høyeste bygning.
Hotellet ble oppført for SAS Royal Hotel A/S i perioden 1973–75 og fikk navnet Hotel Scandinavia. Bygget ble ført opp etter en nordisk arkitektkonkurranse i 1969. Arkiteken er Jan Lunding.
I 2009 ble samarbeidet med SAS avsluttet og samtlige Radisson-hoteller som var del av kjeden ble omprofilert til Radisson Blu, en merkevare for førsteklasses hoteller i den amerikanske hotellkjeden Radisson Hotels. Hotellet på Holbergs plass i Oslo fikk navnet Radisson Blu Scandinavia Hotel.
AS Thor Dahl
AS Thor Dahl er et norsk eiendomsforvaltning og -utviklingsselskap og ble etablert i 1887 av grosserer Thor Dahl. Selskapet har tidligere drevet skipshandel, rederivirksomhet, verftsdrift, hvalfangst og -foredling.
Selskapet etablerte landsstasjonen Godthul på Sør-Georgia i 1908 gjennom selskapet Bryde & Dahls Hvalfangerselskap, men la ned driften på øya i 1929. Selskapet sluttet med hvalfangt mot slutten av 1960-årene og trappet ned verftsdriften på 1980-tallet. Rederivirksomheten ble redusert på 1990-tallet og selskapet fikk nye eiere 1. oktober 1999.
MetLife Stadium
MetLife Stadium er en amerikansk arena som er hjemmebane for New York Giants og New York Jets som er amerikanske fotballag. Den har en kapasitet på 82 500 tilskuere. Den ble åpnet i 2010.
Danskegattet
Danskegattet er et 8 km langt og 1–2 km bredt sund nordvest på Spitsbergen på Svalbard. Det skiller Danskøya fra Amsterdamøya, og samtidig forbinder sundet havet vest med Smeerenburgfjorden i øst. Den skjærer seg inn fra vest langt nordvest i Albert I Land, 70 km nord for Ny-Ålesund.
Sundet har to gamle boplasser på hver side – Smeerenburg i nord, og Virgohamna i sør. Begge er totalfredet og Virgohamna har i tillegg helårs ferdselsforbud, som bare Sysselmesteren på Svalbard kan gi dispensasjon fra.
Området ligger i Nordvest-Spitsbergen nasjonalpark.
Sundet har navn etter de danske hvalfangerne som startet fangst i Kobbefjorden på vestkysten av Danskøya i 1631.
Godwulf-manuskriptet
Sammendrag
Dette er den første romanen i serien om Spenser, en privatetterforsker i Boston. Spenser får i oppdrag å lete etter et gammelt manuskript, som har gitt romanen sin tittel. Det er stjålet fra et universitet i Boston. En av hans ledetråder fører ham til Terry Orchard, en rik kvinne med problemer som nå er medlem av venstreradikal universitetsgruppe. Han antar at hun har informasjon om det stjålne manuskriptet. Senere om natten får han en telefon fra henne hvor hun ber om hjelp, og når han finner henne står hun over sin døde venns lik og er øyensynlig høy på noe. Oppgaven blir da å bevise at hun er blitt lokket i en felle.
Hovedpersonen Spenser er en typisk detektiv med vittige replikker som drikker en god del, dreper to muskelmenn, går til sengs med en mor og en datter innenfor 24 timer.
Jag var så kär
«Jag var så kär» er en svensk sang med melodi og tekst av Agnetha Fältskog. Det var hennes platedebut. Fältskog og Sven-Olof Walldoffs Orkester utgav den på singlen Cupol CS 211 i november 1967. Den andre siden var «Följ ned mig».
«Jag var så kär» ble også Fältskogs første nummer én-sang på Kvällstoppen i begynnelsen av 1968. Singlen ble solgt i over åttitusen eksemplarer.
Sangen lå på Svensktoppen i tolv uker i perioden 28. januar-10. mars 1968 og lå som best som nummer tre på listen.
«Jag var så kär» har senere blitt tolket av blant annet danseband som Vikingarna på albumet Kramgoa låtar 7 (1979), Thorleifs på albumet Och du tände stjärnorna (1994) samt Carina Jaarneks orkester på albumet Under alla dessa år (1998).
Norsk versjon
Yngve Svendsen har skrevet en norsk tekst. På norsk bærer den tittelen «Mitt tapte paradis». Sangen ble utgitt av Albatross på LP-platen Med et smil (Sheeba Records SLP 80 3005) i 1980.
Boklotteriet
Det svenske Boklotteriet ble opprettet 1948 på initiativ av forfatteren Carl-Emil Englund og en forgjengerne til det som i 1965 skulle bli Litteraturfrämjandet, som opphørte i 1992.
Boklotteriet 1948-1965
Fra en beskjeden begynnelse i 1948 vokste lotteriet til en stor organisasjon som årlig delte ut i datidens pengeverdi en kvart million kroner i stipender og ble til en uunnværlig hjelp for kunstutøvere av forskjellige slag. Mange forfattere fra denne tiden kunne bevitne om hvilken kolossal betydning Boklotteriets stipender hadde for deres muligheter for å skrive.
Noen sifrer talar sitt tydelige språk. Statens kvalitetsstipender til skjønnlitterære forfattere var i slutten av 1950-tallet på 100,000 kroner per år, en sum som var mindre enn hva Boklotteriet betalte i stempelavgift og lotteriskatt til staten. På den måten kan man si at Boklotteriet subsidierte også de stipender den Svenske statens delte ut.